l FLIMKIEN, FAMILJARI, QRABA U ĦBIEB, BIEX inroddu ħajr lil Alla tar-rigal li tana fil-persuna u l-ħajja ta' Ġuzċ Chetcuti. U ngħid dan għaliex nemmen li kull persuna hija rigal t'Alla lill-umanità. Il-mewt ta' Ġużċ ħasditna għaliex għall-età venerabbli tiegħu ta' 91 sena kien baqa' żagħżugħ sa l-aħħar fl-ispirtu tiegħu. Sa ftit taż-żmien ilu kien idaħħal karta ġot-tvpewriter u l-ħsibijiet kienu joħorġu minn ġo fih bħal nixxiegħa ta' ilma ġieri. Nixtieq naqsam magħkom esperjenza personali. Dawn l-aħħar ħmistax-il ġurnata, mort narah darbtejn l-isptar. Kien jidher għajjien iżda qalbu qawwija li ser jerġa' jmur lura f'daru. Kull darba li kien jilmaħni ħdejh, kien jagħtini tbissima mill-isbaħ u jressagli idi lejn xufftejh u ma jiqafx ibusha filwaqt li jirrepeti 'Grazzi' Nifraħ li rajtek. Itlob għalija' Jista' jkun illi jiena kont nirrappreżenta għalih wens u faraġ f'dinja mimlija tbatija. Nhar il-Ħadd, 16 ta' Lulju, malli stenbaħt ħassejt illi kelli mmur narah. Wasalt ħdejh fit-7:45 ta' filgħodu. Kien jidher tajjeb ħafna. Għidt: 'Din id-darba qalbi ma ħebritnix tajjeb; iżda xi ħaġa ġo fija kienet tgħidli 'Agħtih l-indulġenza plenarja u l- maħfra ta' dnubietu' Għadni nilmaħ il-ħarsa ta' apprezzament li tani. Dik kienet l-aħħar laqgħa tiegħi miegħu. Il-Mulej ħabbu sa l-aħħar. Ġuzċ miet nhar it-Tlieta filgħodu kif għex: kalm, seren, fil-paċi m'Alla u ma' kull min kien jafu. Jiena persważ illi Ġuze ser iħalli vojt kbir fil-familja tiegħu għaliex żamm sa l-aħħar rabtiet sodi u ħabb ħafna u sa l-aħħar. Jiena wkoll ser inħoss it-telfa tiegħu għaliex kien jirrispettani u jgħożżni mhux biss bħala kuġinuh iżda fuq kollox bħala saċerdot. Ser iħoss in-nuqqas tiegħu fostna kull min għandu Leħen il-Malti għadd 31 għal qalbu l-ilsien Malti u l-kultura Maltija. Iżda ngħiduha kif inhi, it-telfa tagħna hija rebħa għalih għaliex għal dawk li jemmnu fil-Mulej u jħobbu sa l-aħħar, il-ħajja ma tintemmx. X'kien jiddistingwi lil Ġuzċ Chetcuti minn awturi oħra Maltin Ġuzċ Chetcuti kellu għal qalbu l-ġieħ, id-dinjità u l- identità ta' Malta Maltija. Dan joħroġ ċar fil-kitba kollha tiegħu iżda b'mod partikulari fl-aħħar pubblikazzjoni tiegħu 'Ħbiebi l- Awturi Maltin' fejn jingħatalna ħjiel tal-karriera attiva letterarja tiegħu li teħodna lura lejn is-snin 30 sas-sena 1998. Ġużċ Chetcuti qatt ma warrab minn awturi sħabu. Huwa kien jipprattika l-ħbiberija bħallikieku l-arti tiegħu. Ġużż għex fil-qrib mal-pijunieri tal-letteratura Maltija u kellu sehem fit-tiswir ta' l-Ilsien Malti, fil-qawmien Malti u fit- tagħlim ta' l-Ilsien Malti. Iżda l-ikbar ispirazzjoni tiegħu kien Dun Karm. Ġużċ jistqarr illi kien Dun Karm li qabbdu t-triq tal-poeżija, u mal-poeżija r-rabta sħiħa u intima ma' l-Ilsien Malti u l-letteratura Maltija. Ġużċ Chetcuti huwa warda fil-letteratura Maltija illi novelli, fl-istejjer qosra, fid-drammi u fl-istudji kritiċi. Iżda n- nota li tagħżel lil Chetcuti minn fost il-poeti l-oħra hija l-għanja tal-familja, kif jgħid fuqu l-Professur Ġużċ Aquilina. Wara Alla u l-Immakulata Kunċizzjoni, ħadd u xejn ma kien jieħu post il- familja f'ħajtu. Ġużċ ma kienx kburi bih innifsu. Kien bniedem ferrieħi, dħuli u ta' qalb kbira. Iżda bħal kull maħluq, ħajtu ma kenitx kollha poeżija. Sab ħotob tul il-mogħdija, iżda baqa' miexi dejjem 'il quddiem. Naf illi intom, il-familja tiegħu, ħabbejtuh ħafna u fissidtuh sa l-aħħar. Żommuh f'qalbkom, fil-memorji tagħkom u fit-talb tagħkom. Ta' din id-dinja, kollox jgħaddi. Jibqa' biss it-tajjeb li nkunu għamilna u s-sewwa illi nkunu żrajna.